Iso mies ja keijukainen

Iso mies ja keijukainen on vuonna 1970 julkaistu suomalainen lastenmusiikkialbumi. Levyn julkaisi Love Records tunnuksella LRLP27 (myöhemmin julkaistiin CD-versiot LRCD27 vuosina 1992 ja 2007).

Tuotanto 

Levyn tuotti kaksikko M. A. Numminen ja Pekka Jalkanen. Kotisivujen diskografiansa yhteydessä Numminen kuvailee levyn aloittaneen uuden tyylin lastenmusiikissa - Nummisen loruillessa Jalkanen otti vaikutteita vakavasta musiikista ja levyllä on kuultavissa monia eri musiikkityylejä kuten tangoa, valssia ja rockia. Kaikki levyn kappaleet ovat Nummisen, Jalkasen tai Rauli Somerjoen säveltämiä. Sanoituksissa on erikoisesti käytetty pikkulasten itse kirjoittamia runoja sekä myös Kirsi Kunnaksen runoutta.

Numminen, Jalkanen sekä työryhmään kuulunut Tytti Paavolainen saivat Suomen arvostelijain liiton Kritiikin kannukset -palkinnon vuonna 1971.

Levyn kappaleita esittämässä oli M. A. Nummisen ja Pekka Jalkasen lisäksi muun muassa Rauli Somerjoki, Feija Åkerlund ja Taisto Lundberg. Taustaorkestereina olivat Viisi vierasta miestä ja Joonaksen ystävät.

Albumi julkaistiin vuonna 1992 CD-versiona, tällöin mukaan liitettiin kymmenen kappaletta levyiltä Oskari Olematon - Suutari Joonaksen iltapäivä, osa I ja Niemisen pojat ja naapurin äijä - Suutari Joonaksen iltapäivä, osa II.

2007 albumista julkaistiin uudelleenmasterointi CD:llä, jonka kappalelistaus on sama alkuperäisen LP-julkaisun kanssa. Vuoden 1992 ja 2007 julkaisut ovat molemmat samalla julkaisunumerolla LRCD27.

Kappaleet

A-puoli 

 M. A. Numminen: Hauska linja-automatka
 Tomi Päiväläinen: Ei ole enää ketsuja
 Feija Åkerlund ja Taisto Lundberg: Humppa ja Pomppa
 M. A. Numminen: Tikkeri Takkeri  san. Jarkko Laine
 Päivi Latvala: Käärmetemppu
 M. A. Numminen: Isä ja Kyösti
 Feija Åkerlund: Kolme suurta suutaria
 Päivi Latvala: Dilliä ja piparjuurta
 Feija Åkerlund: Pikkulintu valjasti hevosen
 Rauli Somerjoki: Nyt kaikki rokkaamaan
 Tomi Päiväläinen: Haitula

B-puoli 

 Pirjo Heikkinen: 3-vuotiaan Kati Kirstinän runoja
 M. A. Numminen: Lentävä mies
 M. A. Numminen: Tyhmä Antti  san. Jarkko Laine

 Rauli Somerjoki: Apina ja gorilla  san. Jarkko Laine

 M. A. Numminen: Valtava jänis
 Marko Putkonen: Jänikset
 Päivi Latvala: Eukon patenttilääke
 Taisto Lundberg ja Feija Åkerlund: Tikkalaulu
 Marko Putkonen: Lintujen häät
 Päivi Latvala: Siilin kuutamo

1992 julkaistun CD-version lisäkappaleet 

 Hortto Kaalo: Oskari Olematon
 Tomi Päiväläinen: Kuvittelin olevani Tarzan
 M. A. Numminen: Opettaja ja lapset kaupungissa
 Sinikka Sokka: Kenkä voi olla auto
 M. A. Numminen: Joonas taikoi ja taikoi
 Rauli Somerjoki: Ihminen menee Kuuhun
 M. A. Numminen: Ihmisruumiin jäsenet
 Sirpa Numminen: Pahan miehen uimaretki. san. Jarkko Laine
 Rauli Somerjoki: Kaupungin ja maaseudun lapset
 Rauli Somerjoki: Niemisen pojat ja naapurin äijä san. Jarkko Laine

Taustamuusikot 

 Pekka Jalkanen – huilu, kitarat, piano
 Jani Uhlenius – harmonikka, piano
 Harri Airaksinen – rummut
 Heikki Kasari – huilu, bassokitara
 Ari Salin – kitarat
 Pentti Aho – kitarat
 Edward Vesala – lyömäsoittimet
 Reima Nikkinen – lyömäsoittimet
 Taisto Lundberg – lyömäsoittimet
 Arto Koskinen – piano
 Markku Romppanen – ääni
 Kalevi Viitamäki, Pekka Jalkanen, Edward Vesala, Reima Nikkinen ja Taisto Lundberg – taustalaulu

Lähteet 

Vuoden 1970 albumit
Suomalaiset lastenalbumit
Love Recordsin albumit